ওয়েড ফন নাইকার্ক
ওয়েড ফন নাইকার্ক (/[অসমর্থিত ইনপুট: 'ZA'][অসমর্থিত ইনপুট: 'pron']ˈweɪd fʌn niˈkɛərk/, আফ্রিকান্স উচ্চারণ: [fɐn niˈkɛrk]; জন্ম: ১৫ জুলাই, ১৯৯২) কেপটাউনে জন্মগ্রহণকারী বিশিষ্ট দক্ষিণ আফ্রিকান ট্র্যাক ও ফিল্ড স্প্রিন্টার। মূলতঃ তিনি ২০০ ও ৪০০ মিটারে প্রতিদ্বন্দ্বিতা করে থাকেন। বর্তমানে তিনি ৪০০ মিটারে বিশ্বরেকর্ড, বিশ্ব চ্যাম্পিয়ন ও অলিম্পিক চ্যাম্পিয়ন। এছাড়াও ইতিহাসের প্রথম ব্যক্তি হিসেবে ১০০ মিটারে ১০ সেকেন্ড, ২০০ মিটারে ২০ সেকেন্ড ও ৪০০ মিটারে ৪৪ সেকেন্ডের নিচে দৌড়েছেন। ২০১৬ সালের রিও অলিম্পিকে পুরুষদের ৪০০ মিটার দৌড়ে অংশ নিয়ে স্বর্ণপদক লাভসহ বিশ্বরেকর্ডের অধিকারী হন। এ রেকর্ড গড়তে তিনি সময় নেন ৪৩.০৩ সেকেন্ড। এরফলে স্পেনের সেভিলেতে অনুষ্ঠিত ১৯৯৯ সালের বিশ্ব চ্যাম্পিয়নশীপে মাইকেল জনসনের গড়া ৪৩.১৮ সময়ের সৃষ্ট বিশ্বরেকর্ড ম্লান হয়ে যায়।